Suurupi alumine tuletorn
Suurupi sihi alumine tuletorn on tuletorn Harju maakonnas Harku vallas Suurupi külas. Tuletorni geograafilised koordinaadid on 59° 28′ 18″ N, 24° 25′ 0″ E. Valge neljatahulise püramiidja puutorni kõrgus jalamist on 15 meetrit ja tule kõrgus merepinnast on 18 meetrit. Tuletorn moodustab sihi Suurupi ülemise tuletorniga. Märkide vahekaugus on 2245 meetrit ja sihi asimuut on 246,5°. Tuletorn ehitati 1885. aastal ja on praegu Eesti ainuke töötav puittuletorn.